 Daniel 5  Ma Belshaza bụ eze meere otu puku mmadụ nime ndị ukwu ya oké oriri, ọ nọkwa nihu otu puku mmadụ ahụ na-aṅụ mmanya.Mgbe mmanya gbuwere Belshaza, o kwuru ka a chịtara ya arịa ọlaedo na nke ọlaọcha ndị Nebukadneza nna ya chịịrị nụlọ nsọ dị na Jeruselem, ka eze na ndị ukwu ya, ndị iko ya na ndị nwunye ya ndị ọzọ were ha ṅụọ mmanya.Noge ahụ, ha chịbatara arịa ọlaedo ndị ha chịịrị nụlọ nsọ nke ụlọ Chineke dị na Jeruselem, eze na ndị ukwu ya, ndị iko ya na ndị nwunye ya ndị ọzọ wee were ha ṅụọ mmanya.Ha ṅụrụ mmanya, ha tokwara chi ha ndị e ji ọlaedo na ọlaọcha, ọla kọpa, ígwè, osisi na nkume mee.Notu mgbe ahụ, mkpịsị aka mmadụ pụtara wee na-ede ihe nahụ ájá nke obí eze nihu ihe ndọba oriọna, eze nọkwa na-ahụ azụ aka ahụ na-ede ihe.Noge ahụ, ahụ eze chagharịrị, ihe dị ya nuche menyekwara ya ụjọ, nkwonkwo úkwù ya nọkwa na-echikwapụ, ikpere ya wee na-akụkọta ọnụ.Eze wee were oké olu tie mkpu ka a kpọtara ya ndị na-akpọku ndị mmụọ ọjọọ, ndị Kaldia na ndị na-agụ kpakpando. Eze wee gwa ndị amamihe nke Babịlọn, sị: Nwoke ọ bụla nke ga-agụ ihe a e dere ma kọọrọ m isi ya, a ga-eyiwe ya uwe na-acha odo odo, yinye ya ihe olu ọlaedo nolu, ọ ga-achịkwa dị ka onye nke atọ nalaeze a.Noge ahụ, ndị amamihe niile nke eze nọ na-abata, ma ha enweghị ike ịgụ ihe ahụ e dere ma ọ bụ ịkọrọ eze isi ya.Nihi ya, ụjọ tụrụ Eze Belshaza nke ukwuu, ahụ ya nọkwa na-achagharị; ihe ahụ gbagwojukwara ndị ukwu ya anya.Nihi ihe eze na ndị ukwu ya kwuru, eze nwaanyị batara kpọmkwem nime ebe ahụ a nọ na-eri oriri. Eze nwaanyị wee sị: Eze, ị ga-adị ndụ ruo mgbe ebighị ebi. Ka ihe dị gị nuche ghara imenye gị ụjọ, ka ahụ gị gharakwa ịchagharị.E nwere otu nwoke ruru eru nke nọ nalaeze gị, bụ onye mmụọ nke chi dị iche iche dị nsọ dị nime ya; noge nna gị, o nwere ihe ọmụma na nghọta na amamihe nke yiri amamihe nke ndị bụ chi, Eze Nebukadneza bụ nna gị, ee, nna gị, eze, mere ka ọ bụrụ onyeisi ndị dibịa anwansi, ndị na-akpọku ndị mmụọ ọjọọ, ndị Kaldia na ndị na-agụ kpakpando;nihi na mmụọ pụrụ iche na ihe ọmụma na nghọta e ji akọwa nrọ nakwa nke e ji akọwa ilu nakwa nke e ji atọghe ihe mara akpụ dị nime ya, nime Daniel, bụ onye eze gụrụ Belteshaza. Ka a kpọọ Daniel ka ọ kọọ isi ya.E wee kpọta Daniel nihu eze. Eze wee sị Daniel: Ọ bụ gị bụ Daniel onye so ná ndị Juda a dọtara nagha, bụ ndị nna m, bụ eze, si Juda kpọta?Anụwokwa m banyere gị, na mmụọ nke ndị bụ chi dị nime gị nakwa na i nwere ihe ọmụma na nghọta na amamihe pụrụ iche.Ugbu a, a kpọtawo ndị amamihe na ndị na-akpọku ndị mmụọ ọjọọ nihu m, ka ha gụọ ihe a e dere, kọọkwara m isi ya; ma ha enweghị ike ịkọwara m okwu ahụ.Mụ onwe m anụwokwa banyere gị, na i nwere ike ịkọwa ihe na ịtọghe ihe mara akpụ. Ọ bụrụ na i nwee ike ịgụ ihe a e dere ma kọọrọ m isi ya, a ga-eyiwe gị uwe na-acha odo odo, yinye gị ihe olu ọlaedo nolu, ị ga-achịkwa dị ka onye nke atọ nalaeze a.Daniel wee kwuo nihu eze, sị: Jide onyinye gị, werekwa ụgwọ ọrụ gị nye ndị ọzọ. Otú ọ dị, m ga-agụrụ eze ihe a e dere, m ga-akọkwara ya isi ya.Ma gị onwe gị, eze, Chineke bụ Onye Kasị Elu nyere Nebukadneza nna gị alaeze a na ịdị ukwuu na ùgwù na ebube.Ebe O mekwara ka ọ dị ukwuu, ndị niile, mba dị iche iche, na ndị na-asụ asụsụ dị iche iche nọ na-ama jijiji ma na-atụ egwu nihu ya. Onye ọ bụla ọ chọrọ igbu ka ọ na-egbu; onye ọ bụla ọ chọkwara ịla niyi ka ọ na-ala niyi; onye ọ bụla ọ chọrọ ibuli elu ka ọ na-ebuli elu; onye ọ bụla ọ chọkwara iweda ala ka ọ na-eweda ala.Ma mgbe obi ya dịrị mpako, mmụọ ya akpọchiekwa, o wee dịrị mpako, a chụturu ya nocheeze nke alaeze ya, a napụkwara ya ùgwù ya.A chụpụkwara ya netiti ụmụ mmadụ, mee ka obi ya dịrị ka nke anụ ọhịa, ya na ịnyịnya ibu ọhịa wee biri. E nyere ya ahịhịa ka ọ na-ata dị ka ehi, igirigi nke eluigwe dekwara ahụ ya, ruo mgbe ọ matara na Chineke bụ Onye Kasị Elu bụ Onye Na-achị Achị nalaeze ụmụ mmadụ nakwa na ọ bụ onye ọ chọrọ ka ọ chịa ka ọ na-eme ka ọ chịa.Ma gị onwe gị, Belshaza nwa ya, i meghị ka obi gị dị ala, ọ bụ ezie na ị maara ihe a dum.Kama i buliri onwe gị elu megide Onyenwe eluigwe, a chịpụtakwara arịa ndị si nụlọ ya nihu gị; gị onwe gị na ndị ukwu gị, ndị iko gị na ndị nwunye gị ndị ọzọ ejiriwo ha na-aṅụ mmanya, i towokwa chi efu ndị e ji ọlaọcha na ọlaedo, ọla kọpa, ígwè, osisi na nkume mee, bụ ndị na-adịghị ahụ ụzọ ma ọ bụ anụ ihe, ha amaghịkwa ihe ọ bụla; ma i nyeghị Chineke onye ume ndụ gị dị naka nakwa onye ụzọ gị niile dị naka otuto.Nihi ya, o zitere azụ aka ahụ, e wee dee ihe a.Ọ bụkwa ihe a ka e dere: MINI, MINI, TIKEL na PASỊNNke a bụ nkọwa ihe a e dere: MINI, Chineke agụwo ụbọchị alaeze gị ọnụ ma mee ka ọ gwụsịa.TIKEL, a tụwo gị nihe ọtụtụ wee chọpụta na ihe kọrọ nime gị.PIRES, e kewaala alaeze gị, were ya nye ndị Midia na ndị Peshia.Belshaza wee nye iwu, e wee yiwe Daniel uwe na-acha odo odo, yinyekwa ya ihe olu ọlaedo nolu; e wee kpọsaa na ọ ga-abụ onye ọchịchị nke atọ nalaeze ahụ.Ọ bụ nabalị ahụ ka e gburu Belshaza eze ndị Kaldia,Darayọs onye Midia wee weghara alaeze ahụ mgbe ọ dị ihe dị ka afọ iri isii na abụọ. 